
Parlamentul României

Camera Deputa]ilor

COMISIA PENTRU POLITICĂ EXTERNĂ



Bucureşti, 16 septembrie 2005 








        P.L.X. 376/2005
  
 RAPORT

asupra proiectului de Lege privind aprobarea Ordonanţei de urgenţă a Guvernului nr.51/2005 pentru modificarea şi completarea Ordonanţei Guvernului nr. 15/1998 privind înfiinţarea, organizarea şi funcţionarea Institutului European din România

Potrivit prevederilor art. 89  şi 108 din Regulamentul Camerei Deputaţilor,  prin adresa cu nr. PL.X. 376 din data de 13 septembrie 2005 a.c., Comisia pentru politică externă a Camerei Deputaţilor a fost sesizată în fond, în vederea examinării şi întocmirii raportului, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.51/2005 pentru modificarea şi completarea Ordonanţei Guvernului nr. 15/1998 privind înfiinţarea, organizarea şi funcţionarea Institutului European din România.
Proiectul de Lege a primit avizul favorabil al Consiliul  Legislativ, cu unele observaţii şi propuneri pertinente, de care  iniţiatorul  a ţinut  seama.

Proiectul de Lege are ca obiect de reglementare importanţa activităţii de traducere a acquis-ului comunitar, în cadrul procesului de aderare a României la Uniunea Europeană, precum şi responsabilitatea şi complexitatea muncii pe care o desfăşoară angajaţii Insitutului European din România implicaţi în revizuirea traducerii acquis-ului, fiind necesară acordarea unui spor pentru desfăşurarea unei activităţi de interes naţional, în cuantum de 15% din salariul de bază, personalului Institutului angajat în coordonarea şi revizia traducerii acquis-ului comunitar în limba română şi a legislaţiei româneşti în limbile de lucru ale Uniunii Europene.

Traducerea acquis-ului comunitar este una din obligaţiile asumate de fiecare stat candidat la aderarea la Uniunea Europeană. Odată cu aderarea României la Uniunea Europeană, limba română va deveni limbă oficială a Uniunii, conform dispoziţiilor Regulamentului Consiliului nr.1/1958 privind regimul lingvistic al Comunităţilor. România are obligaţia ca, până la 31 decembrie 2006 să traducă aquis-ul comunitar aflat în vigoare la acea dată. După 1 ianuarie 2007, obligaţia de a traduce acquis-ul comunitar în limba română va reveni insituţiilor comunitare.

Proiectul de Lege face parte din categoria legilor ordinare. 

La dezbaterea proiectului de lege a participat, în conformitate cu prevederile art. 51 şi art. 52 din Regulamentul Camerei Deputaţilor, din partea Guvernului – dnul Adrian Ciocănea – Secretar de Stat al Ministerului pentru Integrare Europeană.

La lucrările Comisiei au fost prezenţi un număr de 18 deputaţi, din totalul de 21 de membri ai Comisiei. 

Raportul Comisiei a fost adoptat cu 17 voturi pentru şi o abţinere.

Proiectul de Lege a fost adoptat de Senat în şedinţa din 12 septembrie 2005. 

Potrivit art.75 din Constituţia României, reublicată şi a art. 86 din Regulamentul Camerei Deputaţilor, Camera Deputaţilor este Cameră Decizională. 

În urma dezbaterii, Comisia propune admiterea, cu modificări, a proiectului de Lege menţionat.

                                               Amendamente  admise

	Nr.

Crt.
	Text ordonanţă
	Text Senat
	Text propus de Comisie (autorul amendamentului)
	Motivarea amendamentelor propuse

	0
	              1
	                  2
	                 3
	                4

	1.

	
	Lege privind aprobarea Ordonanţei de urgenţă a Guvernului nr.51/2005 pentru modificarea şi completarea Ordonanţei Guvernului nr.15/1998 privind înfiinţarea, organizarea şi funcţionarea Institutului European din România                
	Text nemodificat

                                                                        
	 

	2.
0
	1
	Articol unic. -  Se aprobă Ordonanţa de Urgenţă a Guvernului nr.51 din 9 iunie 2005 pentru modificarea şi completarea Ordonanţei Guvernului nr.15/1998 privind înfiinţarea,
2
	Text nemodificat
3
	4

	
	
	 organizarea şi funcţionarea Institutului European din România, publicată în Monitorul Oficial al României, Partea I, nr. 523 din 20 iunie 2005, cu următoarele modificări şi completări:


	
	

	3. 
	Titlul Ordonanţei de urgenţă

Ordonanţa de Urgenţă nr.51/2005 pentru modificarea şi completarea Ordonanţei Guvernului nr.15/1998 privind înfiinţarea, organizarea şi funcţionarea Institutului European din România


	Text nemodificat    


	Text nemodificat    


	

	4.
	Articol unic - Ordonanţa   Guvernului nr.15/1998 privind înfiinţarea şi funcţionarea Institutului European din România, publicată în Monitorul Oficial al României, Partea I, nr. 40 din 30 ianuarie 1998, aprobată cu modificări prin Legea nr. 207/1998, cu modificările ulterioare, se modifică şi se completează după cum urmează:


	Text nemodificat
	Text nemodificat
	

	
	1.  La art. 3, litera c) va avea următorul cuprins:

„c) coordonează proiectele de traducere a acquis-ului comunitar în limba română şi a legislaţiei româneşti în limbile de lucru ale Uniunii Europene;”
	Text nemodificat
	Text nemodificat
	

	0
	1
	La articolul unic, după punctul  1 se introduc trei puncte noi, pct. 11, 12, 13, cu următorul cuprins:

„11. La articolul 3, litera f) va avea următorul cuprins:

f) prezintă Guvernului, prin intermediul Direcţiei armonizare legislativă cu acquis-ul comunitar din cadrul Ministerului Integrării Europene, rapoarte de analiză a situaţiei, tabele de corespondenţă şi evaluarea modului de implementare a legislaţiei armonizate;

2
	Text nemodificat
                    3
	4

	
	
	12 Articolul 5 va avea următorul cuprins:

Art.5 – Institutul European din România asigură, fără plată, în condiţiile legii, servicii, în conformitate cu atribuţiile prevăzute la art.3 şi 4, autorităţilor administraţiei publice centrale şi locale şi instituţiilor publice, pe baza priorităţilor stabilite de Direcţia armonizare legislativă cu acquis-ul comunitar din cadrul Ministerului Integrării Europene şi în limita resurselor financiare disponibile.


	Text nemodificat
	

	
	
	13 La articolul 8, alineatul (1) va avea următorul cuprins:

Art. 8 – (1) Consiliul de Administraţie al Institutului European din România este alcătuit din 7 membri, după cum urmează:

· preşedintele consiliului de administraţie şi alţi 2 membri, numiţi de primul ministru la propunerea Direcţiei de armonizare legislativă cu acquis-ul comunitar din cadrul Ministerului Integrării Europene; şi

· câte un membru numit de către Comisia pentru integrare europeană a Parlamentului, Academia Română, organizaţiile patronale reprezentative la nivel naţional şi, respectiv, de către organizaţiile sindicale reprezentative la nivel naţional.”


	Text nemodificat
	

	0
	1
	2
	3
	4

	
	2. Alineatul (1) al articolului 14 va avea următorul cuprins:

„Art.14 – (1) Institutul European din România are un număr de 61 de posturi, dintre care 59 de specialitate.”


	Text nemodificat
	Text nemodificat
	

	
	3. La articolul 18 se introduce un nou alineat, alineatul (4), cu următorul cuprins:

„(4) Personalul Institutului European din România angajat în coordonarea şi traducerea acquis-ului comunitar în limba română şi a legislaţiei româneşti în limbile de lucru ale Uniunii Europene beneficiază de un spor pentru desfăşurarea unei activităţi de interes naţional, în cuantum de 15% din salariul de bază”.
	Text nemodificat
	La articolul unic, punctul 3, alineatul (4) al articolul 18 va avea următorul cuprins:

 „(4) Personalul Institutului European din România angajat în coordonarea şi revizia traducerii acquis-ului comunitar în limba română şi a legislaţiei româneşti în limbile de lucru ale Uniunii Europene, precum şi  experţii institutului din departamentele de integrare   beneficiază de un spor pentru desfăşurarea unei activităţi de interes naţional, în cuantum de 15% din salariul de bază.”

Autor: dep. Vasile Puşcaş
	Având în vedere importanţa desfăşurării unei ativităţi de interes naţional, considerăm că activitatea experţilor din departamentele de integrare este la fel de importantă ca şi cea a traducătorilor acquis-ului comunitar.


  p. Preşedinte,





    Secretar,

Manuela Mitrea





Titus Corlăţean

